По сламању већег дела Републике Српске Крајине у хрватској операцији "Олуја“ у лето 1995. године, зона одговорности 2. крајишког корпуса ВРС (Бихаћ - Гламоч) постала је озбиљно угрожена притисцима хрватских снага из ливањског и граховског правца: у непосредну опасност су запали Дрвар и Гламоч, а читав фронт према 5. корпусу АРБиХ претио је да се уруши услед напада нових, ослобођених бригада 5. корпуса (јединице које су пре „Олује“ држале фронт према СВК и оперативној групи „Паук"). Главни штаб ВРС се због тога одлучио да у зону одговорности 2. крајишког корпуса упути свеже снаге и покрене противнапад. Званичан почетак операције Вагањ 95, била је директива број 8. Главног штаба ВРС 3. августа, упућена командама Првог крајишког и Другог крајишког корпуса. (Директива бр. 8. ВРС, доступна је на странама ICTY)